
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/4160-…/2016
Előterjesztés elkészítésének időpontja: 2016. augusztus 11.
Előterjesztést készítette: Novákné Dutkai Szilvia ügyintéző / dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: Helyzetfeltáró, helyzetelemző, helyzetértékelő munkarész, Alátámasztó javaslat

E L Ő T E R J E S Z T É S

Sülysáp Város Önkormányzata Képviselő-testületének
2016. augusztus 18-án tartandó munkaterv szerinti ülésére

7. napirendhez

Tárgy:
Sülysáp Város településrendezési eszközeinek felülvizsgálata - megalapozó dokumentumok jóváhagyása
Tisztelt Képviselő-testület!
Önkormányzatunk megkezdte Sülysáp Város településrendezési eszközeinek felülvizsgálatát, melynek tervezési feladatait a Pestterv Kft. végzi.

A tervezők elkészítették a szükséges megalapozó dokumentumokat: a HELYZETFELTÁRÓ, HELYZETELEMZŐ, HELYZETÉRTÉKELŐ MUNKARÉSZT, mely a településsel kapcsolatos kiindulási adatokat, feltételeket foglalja össze, valamint az ALÁTÁMASZTÓ JAVASLATOT, mely kijelöli és indokolja a tervezési irányokat.

Az Alátámasztó javaslat 9-12. oldalán többek között tartalmazza azokat a tervezési feladatokat, amelyekkel eredetileg megkerestük a tervezőket, illetőleg a konzultációk során felmerültek.

A felülvizsgálat társadalmi egyeztetése keretében a lakosságnak is lehetősége volt, hogy javaslatokat, igényeket fogalmazzon meg a rendezési tervvel kapcsolatosan. Ezekről a Képviselő-testület dönti el, hogy beleillenek-e a városra vonatkozó hosszú távú fejlesztési elképzelésekbe, majd a támogatott javaslatok további elemzés és jogszabályi összehangolás után beépítésre kerülnek a településrendezési eszközökbe.

Az alábbi, a településrendezési eszközök keretében szabályozható, releváns lakossági javaslatok érkeztek:

	
	Érintett terület
	Szabályozási javaslat
	Döntési javaslat

	1
	Úri út 0476/207; 0476/208; 0476/209 hrsz.
	belterületbe csatolás
	Javasolt, mivel az Úri út szemközti oldalán a belterületi határ kintebb fut.

	2
	Széchenyi utca 3630-3639 hrsz.
	Lf-2 övezetről Lf-1-re módosítás és tömbfeltárás biztosítása
	Javasolt a városiasodás érdekében. 

	3
	Dózsa György út 76. 
	Nyeles telek lehetősége, 550 m2-nél kisebb kialakítható telekterület
	A nyúlványos (nyeles) telek kialakíthatóságának biztosítása napirenden van, azonban az 550 m2 alatti telekterület szabályzatba foglalása nem javasolt.

	4
	Rákóczi út folytatása
	A még meglévő MK-1 övezetek építési övezetbe sorolása, 3 % beépíthetőség növelése
	Javasolt, azonban a szakhatóságok véleménye befolyásolhatja.

	5
	Egy nyomtávú utak egyirányúsítása
	
	Nem javasolt egész településre kiterjedő követelményként előírni, a Képviselő-testület esetileg hozhat ilyen döntéseket.


Kérem a Képviselő-testület szíves döntését a két előterjesztett dokumentumról és a lakossági beadványokról.
…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete a 2/2005. (I. 11.) Korm. rendelet, valamint a 314/2012. (XI. 8.) Korm. rendelet alapján Sülysáp Város Önkormányzata településrendezési eszközeinek felülvizsgálata keretében 

1./ a Pestterv Kft. által elkészített Helyzetfeltáró, helyzetelemző, helyzetértékelő munkarészt, valamint az Alátámasztó javaslatot jóváhagyja; egyúttal
2./ a beérkezett lakossági javaslatokról a következő döntéseket hozza:

	
	Érintett terület
	Szabályozási javaslat
	Döntés

	1
	Úri út 0476/207; 0476/208; 0476/209 hrsz.
	belterületbe csatolás
	Szabályozásba befoglalandó

	2
	Széchenyi utca 3630-3639 hrsz.
	Lf-2 övezetről Lf-1-re módosítás és tömbfeltárás biztosítása
	Szabályozásba befoglalandó

	3
	Dózsa György út 76. 
	Nyeles telek lehetősége, 550 m2-nél kisebb kialakítható telekterület
	A nyúlványos (nyeles) telek kialakíthatóságának biztosítása napirenden van, azonban az 550 m2 alatti telekterület szabályzatba foglalása nem támogatható

	4
	Rákóczi út folytatásában
	A még meglévő MK-1 övezetek építési övezetbe sorolása, 3 % beépíthetőség növelése
	Nem támogatja, mivel a város meglévő beépítésre szánt területein lenne szükséges a beépítés intenzitását növelni

	5
	Egy nyomtávú utak egyirányúsítása
	
	Nem támogatja az egész településre kiterjedő követelményként előírni, esetileg vizsgálandók ez ilyen jellegű problémák


Határidő: azonnal

Felelős: polgármester
Sülysáp, 2016. augusztus 11.

Horinka László s.k.

